Clemente Emilio Riva

**Clemente Emilio Riva** (født 5. juni 1922 i Medolago i Italia, død 30. mars 1999 i Roma) var en italiensk katolsk biskop. Han er kjent for sitt engasjement for interreligiøs dialog, spesielt med jødedommen.
## Liv og virke
### Bakgrunn
Som det andre av ni barn ble han født i Medolago, i provinsen og bispedømmet Bergamo, den 5. juni 1922.

I 1935 tok han opptaksprøven til førsteåret på ungdomsskolen ved bispedømmeseminaret i Bergamo. Etter å ha strøket på eksamen bestemte han seg, delvis av økonomiske årsaker, for å søke seg til *Istituto della Carità*. I 1935 begynte Clemente Riva deretter i *Aspirantanto di Pusiano*, som ble drevet av de rosminianske prester.

I 1939 ankom han *Sacro Monte Calvario* i Domodossola, til det rosminianske novisiat. Her avla han sine første løfter den 1. juli 1941 (den liturgiske minnedagen om Jesu dyrebare blod og årsdagen for Antonio Rosminis død), sine evige løfter den 10. september 1944, og løftene som åndelig koadjutor 27. juli 1963 og løftene som prest den 20. februar 1967.
### Prest
Han ble ordinert til prest av erkebiskop Edoardo Tonna i *Vår Frue av det hellige hjertes kirke* i Roma den 24. mars 1951: også dette sammenfaller med en Rosmini-deg; han ble født den 24. mars. I 1951 tjenestegjorde han som assistent for FUCI for vikariatet i Roma.

I 1953 tok han en grad i teologi fra Det pavelige Lateranuniversitet, med den avhandling med tittelen *«Problemet med den intellektuelle sjels opprinnelse ifølge A. Rosmini»*.

I 1966 var Riva rektor for *Basilica dei Santi Ambrogio e Carlo al Corso* i Roma, betrodd rosminianernes omsorg. der han skulle bo til sin død. Den 20. februar 1967, årsdagen for grunnleggelsen av *Istituto della carità*, avla pater Clemente Riva løfter som prest ved instituttet, et spesielt løfte der en ordensbror høytidelig og betydningsfullt lover lydighet overfor paven.

I 1971 utnevnte den daværende generalsuperior for rosminianerne, pater Giovanni Gaddo, Riva til generalvikar for *Carità Intellettuale* i instituttets kurie.

### Hjelpebiskop i Roma
Den 22. juni 1975 ble han ordinert til biskop i *Basilica dei Santi Ambrogio e Carlo al Corso* ved håndspåleggelse av kardinal Ugo Poletti, generalvikar for Roma bispedømme. Medkonsekratorer var Giovanni Canestri, titulærerkebiskop av *Monterano* og visegerent for Roma bispedømme, og Enrico Bartoletti, erkebiskop emeritus av Lucca, generalsekretær for Den italienske bispekonferanse (CEI).

Han var hjelpebiskop med ansvar for Romas sørlige sone, og titulærbiskop av *Atella*. Riva, tidligere president for den økumeniske kommisjon i Roma, hadde dyptgående kunnskap om tankegangen til Antonio Rosmini, presten og grunnleggeren av *Istituto della carità*, som han var medlem av.

I 1982 overtok han presidentskapet i den bispedømmelige kommisjon for økumenikk og interreligiøs dialog, i 1984 ble han medlem av Det pavelige råd for fremme av kristen enhet (frem til 1988) og i CEI, etter å ha vært medlem (og sekretær i to år) av CEIs Familiekommisjon (1976-1982), ble han i 1982 sekretær for Kommisjonen for økumenikk og dialog.

I 1997, da Riva fylte 75 år, ba kardinalvikar for byen Roma, Camillo Ruini, pave Johannes Paul II om å forlenge mandatet hans med ett år. I 1998 overtok msgr. Salvatore Fisichella oppgaven: han skulle vise seg å være svært viktig for Antonio Rosminis saligkåring, og han var blant koncelebrantene ved saligkåringen.

Han døde den 30. mars 1999, 76 år gammel, på *Pio XI-klinikken* i Roma.

I anledning av biskop Clemente Rivas død sendte pave Johannes Paul II kardinal Ruini en melding der han minnet den rosminianske prelaten som en mann med dyp spiritualitet og som spesielt oppmerksom på interreligiøs dialog. Det jødiske samfunn i Roma uttrykte også dyp medfølelse: Den tidligere overrabbineren i Roma, Elio Toaff, besøkte gravkapellet for å vise sin respekt.

Begravelsen hans fant sted i *Basilica dei Santi Ambrogio e Carlo al Corso*, forrettet av pavens kardinalvikar for byen Roma, Camillo Ruini, og konsebrert av byens hjelpebiskoper og avdødes rosminianske kolleger. Graven hans ligger i det sentrale kapellet på Medolago-kirkegården.

Med en resolusjon datert 27. januar 2010 godkjente Romas bystyre forslaget om å navngi et stort grøntområde til minne om biskop Clemente Riva, en kort spasertur fra Ostia-kysten. Dette området er en del av den sørlige sektoren av Roma, hvor Riva tjente som hjelpebiskop i hovedstaden.

## Skrifter
### Tilrettelagte utgivelser av Rosmini
* *Antropologia in servizio della scienza morale*, Roma-Milano, Fratelli Bocca, 1954
* *Fedeltà alla chiesa*, Brescia, Morcelliana, 1963
* *La società teocratica*, Brescia, Morcelliana, 1963
* *Questioni politico-religiose*, Pescara, Edizioni Paoline, 1964
* *Saggio sui divertimenti pubblici*, Pescara, Edizioni Paoline, 1964
* *Saggio sul comunismo e socialismo*, Pescara, Edizioni Paoline, 1964
* *Delle cinque piaghe della Santa Chiesa: trattato dedicato al clero cattolico*, Brescia, Morcelliana, 1966

### Skrifter om Rosmini
* *Il problema dell'origine dell'anima intellettiva secondo Antonio Rosmini*, Domodossola, Sodalitas, 1956
* *La caritas, sorgente dell'ordinamento della Chiesa, in Rosmini*, Milano, Giuffrè, 1972?
* *La missione diplomatica di Rosmini a Roma nel 1848-49*, Roma, Cossidente, 1966
* *Attualità di A. Rosmini*, Roma, Studium, 1970
*Italo Scotucci, *La creazione in Rosmini*, (innledning av Clemente Riva), Roma, Studium, 1972

### Andre skrifter
* *Atteggiamento religioso nel mondo intellettuale*, Roma, Studium dicembre 1961
* *Fondamenti di vita spirituale*, Milano, Edizioni Corsia dei Servi, 1962
* *Pensiero e coerenza cristiana*, Brescia, Morcelliana, 1963
* *La Chiesa per il mondo: la 2. sessione del Concilio Ecumenico*, Brescia, Morcelliana, 1964
* *La Chiesa in dialogo*, Brescia, Morcelliana, 1965
* *La libertà religiosa nel vaticano 2: genesi storico-dottrinale*, Torino, Leumann, Elle Di Ci, 1967
* *Il cristiano nel mondo*, Roma, A.V.E., 1970
* *La partecipazione nella Chiesa*, Roma, A.V.E., 1970
* *Responsabilità dei Cristiani*, Roma, Leoniana, 1975
* *Cristiani per l'uomo*, Assisi, Cittadella Editrice, 1978
* *L'intelligenza nella chiesa*, Assisi, Cittadella Editrice, 1978
* *Chiesa e società oggi*, Roma, A.V.E., 1979
* *Al centro della città metterei l'uomo*, Assisi, Cittadella Editrice, 1985

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Erkebiskop Gilla Vincenzo Gremigni, M.S.C. (1891-1963) *1945
* Kardinal Ugo Poletti (1914–1997) *1958
* Biskop *Clemente Emilio Riva* (1922-1999) *1975

## Litteratur
* Gianni Maritati e Fabrizio Condò: *Clemente Riva. Vescovo del dialogo*, Stresa, Edizioni Rosminiane, 2000.
## Referanser